**Ministru kabineta rīkojuma projekta „Par valsts nekustamā īpašuma Daugavas ielā 33, Kraujā, Naujenes pagastā, Daugavpils novadā nodošanu Daugavpils novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – likums) 42. panta pirmā daļa nosaka, ka valsts nekustamo īpašumu var nodot bez atlīdzības atvasinātas publiskas personas īpašumā attiecīgo funkciju veikšanai. Likuma 43. pants nosaka, ka likuma 42. pantā minētajos gadījumos lēmumu par valsts nekustamo īpašumu nodošanu īpašumā bez atlīdzības pieņem Ministru kabinets.Likuma „Par pašvaldībām” 15. panta pirmās daļas 10. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ēku (būvju) nekustamais īpašums (nekustamā īpašuma kadastra Nr. 4474 506 0011) Daugavas ielā 33, Kraujā, Naujenes pagastā, Daugavpils novadā, kas sastāv no divām būvēm (būvju kadastra apzīmējumi 4474 006 0021 067 un 4474 006 0021 077) (turpmāk – nekustamais īpašums), ir reģistrēts Daugavpils tiesas zemesgrāmatu nodaļas Naujenes pagasta zemesgrāmatas nodalījumā Nr.100000106337 un ierakstīts zemesgrāmatā uz valsts vārda Zemkopības ministrijas (turpmāk – ministrija) personā. Līdz 2014.gadam nekustamo īpašumu izmantoja ministrijas padotībā esošais Lauku atbalsta dienests. Ministrija izvērtēja gan citu padotības iestāžu un kapitālsabiedrību nepieciešamību pēc nekustamā īpašuma, kā arī tā atsavināšanu, jo nekustamais īpašums atrodas uz privātpersonām piederoša zemes gabala, gan no Daugavpils novada pašvaldības saņemto priekšlikumu par nekustamā īpašuma pārņemšanu pašvaldības autonomo funkciju nodrošināšanai, un secināja, ka turpmāk nekustamo īpašumu visracionālāk būtu izmantot, to bez atlīdzības nododot Daugavpils novada pašvaldībai tās autonomo funkciju īstenošanai.Nekustamais īpašums atrodas uz astoņām privātpersonām piederoša zemes gabala (zemes gabala kadastra apzīmējums 4474 006 0571) 0,2571 ha platībā. Daugavpils novada pašvaldība ar privātpersonu pilnvaroto pārstāvi ir noslēgusi nodomu līgumu par pirkuma līguma noslēgšanu, lai iegādātos zemes gabalu, uz kura atrodas nekustamais īpašums. Nostiprinot īpašuma tiesības zemesgrāmatā uz nekustamo īpašumu, Daugavpils novada pašvaldība nenonāks piespiedu dalītā īpašuma tiesiskajās attiecībās. No piespiedu dalītā īpašuma tiesisko attiecību izrietošo problēmu risināšana ir ietverta Deklarācijā par Laimdotas Straujumas vadītā Ministru kabineta iecerēto darbību. Nododot nekustamo īpašumu Daugavpils novada pašvaldībai uz laiku, kamēr pašvaldība nekustamo īpašumu izmantos autonomo funkciju veikšanai, t.i., sekmēt saimniecisko darbību un rūpēties par bezdarba samazināšanu, tiktu panākta dalītā īpašuma tiesisko attiecību izbeigšana. Brīdī, kad nekustamais īpašums vairs netiks izmantots pašvaldības attiecīgo funkciju īstenošanai, tas bez atlīdzības būs jānodod atpakaļ valstij, un līdz ar to pastāv risks, ka Daugavpils novada pašvaldība un valsts atkal nonāktu piespiedu dalītā īpašuma tiesiskajās attiecībās. Pagaidām nav iespējams noteikt, uz cik ilgu laiku nekustamais īpašums būs nepieciešams Daugavpils novada pašvaldībai un tiks izmantots attiecīgo funkciju veikšanai.Nekustamais īpašums ir nepieciešams Daugavpils novada pašvaldībai pašvaldības lēmumā noteikto funkciju īstenošanai, lai sekmētu saimniecisko darbību Daugavpils novada teritorijā, atjaunotu Kraujas rūpnieciskās apbūves teritoriju un uzlabotu tās pieejamību saimnieciskās darbības veicējiem līdz ar Eiropas Savienības fondu projektu līdzfinansējuma piesaistīšanu, kā arī veidotu labvēlīgus apstākļus privāto investīciju apmēra palielināšanai reģionā un saimnieciskās darbības attīstības veicināšanai novada teritorijā atbilstoši pašvaldības attīstības programmā noteiktajai teritorijas ekonomiskajai specializācijai un vietējo komersantu vajadzībām. Daugavpils novada pašvaldība pati neplāno nodarboties ar saimniecisko darbību.Saskaņā ar Ministru kabineta 2009. gada 7. aprīļa noteikumu Nr. 300 „Ministru kabineta kārtības rullis” 5. pielikumu rīkojuma projektam ir pievienoti nekustamā īpašuma tiesību apliecinošie dokumenti, kā arī Daugavpils novada pašvaldības 2014. gada 16. oktobra lēmums Nr.1092 (prot. Nr.23, 5.§) „Par valsts nekustamā īpašuma Daugavas iela 33, Krauja, Naujenes pagasts, Daugavpils novads, pārņemšanu” par to, ka nekustamais īpašums ir nepieciešams Daugavpils novada pašvaldībai autonomo funkciju izpildei, t.i., sekmēt saimniecisko darbību Daugavpils novada teritorijā un rūpēties par bezdarba samazināšanu. Ar rīkojuma projektu paredzēts bez atlīdzības nodot Daugavpils novada pašvaldības īpašumā nekustamo īpašumu, lai nodrošinātu likuma „Par pašvaldībām” 15. panta pirmās daļas 10. punktā minēto pašvaldības autonomo funkciju – sekmēt saimniecisko darbību attiecīgajā administratīvajā teritorijā un rūpēties par bezdarba samazināšanu – īstenošanu, kā arī bez atlīdzības nodot valstij, ja tas vairs netiek izmantots minēto funkciju īstenošanai.Daugavpils novada pašvaldībai, nostiprinot zemesgrāmatā īpašuma tiesības uz rīkojuma projektā minēto nekustamo īpašumu, vienlaikus zemesgrāmatā ir jānostiprina iepriekš minētie tiesību aprobežojumi, ierakstot atzīmi par aizliegumu atsavināt nekustamo īpašumu un apgrūtināt to ar hipotēku.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Zemkopības ministrija un Daugavpils novada pašvaldība |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkurš tiesību subjekts – fiziska vai juridiska persona, kura dzīvo vai nodarbojas ar saimniecisko darbību Daugavpils novada teritorijā. |
| 2. | Tiesiskā regulējuma ietekme uz tautsaimniecību un administratīvo slogu | Ar rīkojuma projektu tiks sekmēta un veicināta saimnieciskā darbība Daugavpils novada pašvaldības teritorijā, veidoti labvēlīgi apstākļi privāto investīciju apmēra palielināšanai reģionā, līdz ar to palielinot pašvaldības teritorijā dzīvojošo iedzīvotāju labklājību un veicinot vietējo komersantu saimnieciskās darbības attīstību. Rīkojuma projekta tiesiskais regulējums nemaina administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2015.gads** | Turpmākie gadi (EUR) |
|  | **2016.** | **2017.** | **2018.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.Budžeta ieņēmumi: | Nav attiecināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav attiecināms. |
| 1.2. valsts speciālais budžets | Nav attiecināms. |
| 1.3. pašvaldību budžets | Nav attiecināms. |
| 2. Budžeta izdevumi: | Nav attiecināms. |
| 2.1. valsts pamatbudžets | Nav attiecināms. |
| 2.2. valsts speciālais budžets | Nav attiecināms. |
| 2.3. pašvaldību budžets | Nav attiecināms. |
| 3. Finansiālā ietekme: | Nav attiecināms. |
| 3.1. valsts pamatbudžets | Nav attiecināms. |
| 3.2. speciālais budžets | Nav attiecināms. |
| 3.3. pašvaldību budžets | Nav attiecināms. |
| 4. Finanšu līdzekļi papildu izdevumufinansēšanai (kompensējošu izdevumusamazinājumu norāda ar "+" zīmi) | X | Nav attiecināms. | Nav attiecināms. | Nav attiecināms. | Nav attiecināms. |
| Nav attiecināms. | Nav attiecināms. | Nav attiecināms. | Nav attiecināms. |
| Nav attiecināms. | Nav attiecināms. | Nav attiecināms. | Nav attiecināms. |
| 5. Precizēta finansiālā ietekme: | X | Nav attiecināms. | Nav attiecināms. | Nav attiecināms. | Nav attiecināms. |
| 5.1. valsts pamatbudžets | Nav attiecināms. | Nav attiecināms. | Nav attiecināms. | Nav attiecināms. |
| 5.2. speciālais budžets | Nav attiecināms. | Nav attiecināms. | Nav attiecināms. | Nav attiecināms. |
| 5.3. pašvaldību budžets | Nav attiecināms. | Nav attiecināms. | Nav attiecināms. | Nav attiecināms. |
| 6. Detalizēts ieņēmumu un izdevumuaprēķins (ja nepieciešams, detalizētuieņēmumu un izdevumu aprēķinu varpievienot anotācijas pielikumā): | Nav attiecināms. |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |
| 7. Cita informācija | Atbilstoši Daugavpils novada pašvaldības 2014. gada 16. oktobra lēmuma Nr. 1092 (prot. Nr.23, 5.§) 3.punktam izdevumus, kas saistīti ar nekustamā īpašuma pārņemšanu Daugavpils novada pašvaldības īpašumā, tajā skaitā ar pārreģistrāciju zemesgrāmatā, no sava apstiprinātā budžeta segs pašvaldība. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās Zemkopības ministrija un Daugavpils novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas IV, V un VI sadaļa – projekts šīs jomas neskar.*

Zemkopības ministrs J.Dūklavs

10.06.2015. 16:32

1136

K.Balcers

67027316, Kristaps.Balcers@zm.gov.lv